Totonakisk

Totonakisk er et språk som snakkes av rundt 230 000 mennesker i Mexico, hovedsakelig i delstatene Puebla og Veracruz. Sammen med tepehua utgjør totonakisk den totonakiske språkfamilien. Språket er en del av det mesoamerikanske språkområdet, og deler derfor flere trekk med andre mesoamerikanske språk.

Totonakisk er agglutinerende og polysyntetisk. Verbet kommer vanligvis først i setningene. Språket har seks vokalfonemer og 17 konsonantfonemer. Et særtrekk med totonakisk er lydsymbolisme, som vil si at et ords betydning kan modifiseres ved å bytte ut en konsonant med en annen, for eksempel for å uttrykke intensitet eller størrelse.

Dialekter
Ethnologue deler inn totonakisk i følgende hoveddialekter:
Coyutla-totonakisk
Filomena-Mata-Coahuitlán-totonakisk
Høylandstotonakisk
Ozumatlán-totonakisk
Papantla-totonakisk
Øvre Necaxa-totonakisk
Xicotepec-totonakisk
Misantla-totonakisk

Referanser

Totonakiske språk
Mesoamerikanske språk
Språk i Mexico